CELEX: C2004/300/07
Language: sl
Date: 2004-12-04 00:00:00
Title: Sodba Sodišča (drugi senat) z dne 12. oktobra 2004 v zadevi C-55/02: Komisija Evropskih skupnosti proti Portugalski republiki (Neizpolnitev obveznosti države — Členi 1, 6 in 7 Direktive 98/59/ES — Pojem „kolektivnega odpusta“ — Ureditev v primerih, ki so izenačeni z odpusti — Nepopoln prenos)

4.12.2004   
            
            
               SL
            
            
               Uradni list Evropske unije
            
            
               C 300/4
            
         
      SODBA SODIŠČA
   
   (drugi senat)
   z dne 12. oktobra 2004
   v zadevi C-55/02: Komisija Evropskih skupnosti proti Portugalski republiki (1)
   
   (Neizpolnitev obveznosti države - Členi 1, 6 in 7 Direktive 98/59/ES - Pojem „kolektivnega odpusta“ - Ureditev v primerih, ki so izenačeni z odpusti - Nepopoln prenos)
   (2004/C 300/07)
   Jezik postopka: portugalščina
   V zadevi C-55/02, Komisija Evropskih skupnosti (zastopnika: J. Sack in M. França) proti Portugalski republiki (zastopnika: L. Fernandes in F. Ribeiro Lopes) zaradi tožbe zaradi neizpolnitve obveznosti na podlagi člena 226 ES, vložene dne 22. februarja 2002, je Sodišče (drugi senat) v sestavi C. W. A. Timmermans, predsednik senata, C. Gulmann, sodnik, F. Macken in N. Colneric (poročevalka), sodnici, in J. N. Cunha Rodrigues, sodnik, generalni pravobranilec: A. Tizzano, sodni tajnik: R. Grass, dne 12. oktobra 2004 razglasilo sodbo, katere izrek se glasi, kot sledi:
   
               1.
            
            
               Portugalska republika s tem, da je pojem kolektivnega odpusta omejila na primere iz strukturnih in tehnoloških odpustov ali iz razlogov, povezanih s položajem v gospodarstvu, in da tega pojma ni razširila na odpuste iz vseh razlogov, ki niso povezani s posameznimi delavci, ni izpolnila obveznosti iz člena 1 in člena 6 Direktive Sveta 98/59/ES z dne 20. julija 1998 o približevanju zakonodaje držav članic v zvezi s kolektivnimi odpusti.
            
         
               2.
            
            
               V preostalem delu se tožba zavrne.
            
         
               3.
            
            
               Portugalski republiki se naloži plačilo stroškov.
            
         
      (1)  UL C 97, 20.4.2002.